རྒྱ་ནག་གཞུང་གིས་༢༠༡༥ལོར་ཁྲིམས་གཞི་གསར་པ་མང་པོ་ཞིག་གཏན་འབེབས་བྱས་ཡོད།དེ་དག་བེད་སྤྱོད་ཀྱིས་མི་དམངས་ཚོར་དྲག་གནོན་བྱེད་ངེས་རེད།དཔེར་ན།རྒྱལ་ཁབ་བདེ་འཇགས་དང་འཇིགས་སྐུལ་རིང་ལུགས་ཞེས་པའི་ཐོག་ལ་ཁྲིམས་གཞི་གཏན་འབེབས་བྱས་ཡོད་པ་རེད།དེ་དག་གི་དམིགས་ཡུལ་གཙོ་བོ་ནི་འགྲོ་བ་མིའི་ཐོབ་ཐང་མུ་མཐུད་རྡོག་རོལ་གཏོང་རྒྱུ་དེ་ཡིན་པ་རེད།ལྷག་པར་དུ་༢༠༡༥ལོར་རྒྱ་ནག་དམར་གཞུང་ནི་རྒྱལ་སྤྱིའི་སྒང་འགྲོ་བ་མིའི་ཐོབ་ཐང་འཐབ་རྩོད་པ་ཚོ་འཇུ་བཟུང་དང་དྲག་གནོན་བྱེད་མཁན་མང་ཤོས་དེ་ཆགས་ཡོད།རྒྱ་གཞུང་གིས་འཇུ་བཟུང་བཙོན་འཇུག་མྱངས་མཁན་ཚོར་གྲོ་བ་མིའི་ཐོབ་ཐང་ཁྲིམས་རྩོད་པ་ཚོའི་ངོས་ནས་ཁྲིམས་རྩོད་བྱ་རྒྱའི་ཐོབ་ཐང་སྤྲད་མེད་པ་རེད།དེ་བཞིན་བོད་ནང་མི་སྒེར་རྐྱང་པའི་ངོས་ནས་སྐད་འབོད་བྱེད་མཁན་ཚོ་འཇུ་བཟུང་བཙོན་འཇུག་བྱས་ཡོད།དེ་བཞིན།རྩོམ་པ་པོ་དང་སྒྱུ་རྩལ་བ།ཤེས་ཡོན་པ་ཚོ་ཡང་འཇུ་བཟུང་བཀག་ཉར་བྱས་ཡོད་པ་རེད།རྒྱ་ནག་དམར་གཞུང་གི་ངོས་ནས་བོད་མི་རྣམ་ནིརང་བཞིན་ལྷན་སྐྱེས་ཀྱི་ཐོག་ནས་རྒྱ་གཞུང་ལ་ཉེན་ཁ་བཟོ་མཁན་ཞིག་ཡིན་པར་ངོས་འཛིན་བྱེད་ཀྱིན་ཡོད།དེར་བརྟེན།རྒྱ་གཞུང་གིས་བོད་མི་ཚོ་ཕྱིའི་ཡུལ་གྲུ་ཁག་ནང་འགྲུལ་བསྐྱོད་ཆོག་པའི་ལག་ཁྱེར་སྤྲོད་ཀྱིན་མེད།